GiliGold/VAD_KnessetCorpus huggingface dataset:
חיים אורון: מר אקשטיין, הרי אנחנו לא רוצים לקבל דוחות לצורך קבלת דוחות, יש גם צורך לתת דוח כל רבעון על העמידה בתקציב וכולי, שלא עושים אותה.
חיים אורון: המשמעות פה שבעצם במהלך חצי שנה יש חריגה משמעותית מיעד האינפלציה, יש לזה כנראה השלכות לכל התחומים במשק, זה לא איזה אירוע שולי באיזה נקודה, ואתם מגישים על זה דוח לממשלה ולוועדת הכספים.
חיים אורון: על פי מה שמופיע פה, הממשלה, ברגע שהגישו דוח, יצאה ידי חובה.
חיים אורון: אנחנו בוועדת כספים אומרים 'סליחה, אתם לא יצאתם ידי חובה בקבלת הדוח.
חיים אורון: עכשיו תקיימו דיון מסודר ותגידו מה אתם עושים ותבואו עם שני הדברים האלה ביחד לוועדת הכספים'.
נטע דורפמן: המשמעות היא, למעשה, שהממשלה, ברגע שיש סטייה משמעותית, צריכה לנקוט צעדים משלימים אולי לצעדים שנוקט בנק ישראל ולמעשה המשמעות שמשתמעת מכך היא שהתחום שהוא באחריות בנק ישראל צריך להיות גם באחריותה של הממשלה, אם יש סטייה ניכרת.
נטע דורפמן: זו פגיעה בעצמאות של בנק ישראל, להבנתי.
חיים אורון: אני לא חושב.
חיים אורון: אם יש סטייה ניכרת, זה הרי לא נמצא רק בידי הבנק.
קריאה: חוק בנק ישראל לא יכול לחייב את הממשלה לעשות פעולות.
חיים אורון: אנחנו מחייבים.
חיים אורון: אני רוצה לדווח לכם, החוק הוא כבר לא שלכם, עכשיו החוק הוא שלנו.
חיים אורון: אנחנו הולכים להציע פה תיקון לחוק מטפלות, אני לא יודע מה, עזבו.
קריאה: אם ועדת הכספים תמצא לנכון, היא תזמן דיון כזה, זה בסדר, אבל לא דרך חוק.
חיים אורון: אני לא מבין למה אתם מתנגדים לזה.
חיים אורון: אני מבין למה נציגי הממשלה מתנגדים, אבל למה בנק ישראל?
טידה שמיר: אני מתנגדת כי אני לא רוצה שיהיה איזה שהוא כרסם בעצמאות.
טידה שמיר: צבי אקשטיין: לא הייתי רוצה שתכניסו פה בתוך החוק הזה כל מיני התחייבויות, לכרוך אותנו עם הממשלה.
טידה שמיר: חוץ מזה, מהנוסח שאתה מציע, המשמעות תהיה שהממשלה צריכה לפטר את הנגיד.
טידה שמיר: איזה פעולות היא נוקטת אם לא השגנו את יעד האינפלציה?
חיים אורון: יכול להיות שהיא צריכה לפטר את הנגיד.
קריאה: יש ועדת כספים, היא סוברנית לעשות מיליון דברים, גם לזמן, גם להמליץ, גם לבקש, ולא יכול להיות שבחוק כזה פתאום תיכנס הממשלה כמי שיש לה חבויות כאלה או אחרות.
קריאה: זה פשוט לא לעניין.
קריאה: אנחנו מדברים על חוק בנק ישראל, לא על שום דבר אחר.
חיים אורון: לא, אנחנו מדברים על אירוע, עם כל הכבוד, בסעיף הזה, על התייחסות לאירוע כלכלי דרמטי שהוא חריגה מיעד האינפלציה.
חיים אורון: פתאום הממשלה בעסק הזה.
חיים אורון: אגב, זו הודעה מאוד חשובה, יותר חשובה מההצעה שלי.
חיים אורון: מה, אין ממשלה ביעד כזה?
חיים אורון: מה אתם מספרים?
חיים אורון: אז אתם אומרים שהמקום הוא לא מתאים, תתקן את חוק יסודות התקציב.
חיים אורון: עזבו, זה נניח טיעון פורמליסטי, אבל הממשלה לא---
צבי אקשטיין: חבר הכנסת אורון, אני רק אגיד בהקשר הזה, הדיווח הוא לממשלה.
חיים אורון: גם לוועדת כספים.
צבי אקשטיין: כן, נכון, אבל אני אומר שנקודת המוצא היא שהאחריות על האינפלציה היא בידי הוועדה, בידי הבנק, ויש להם את הכלים.
צבי אקשטיין: אני חושב שכל ניסיון שייווצר כאילו שהוועדה רוצה מהממשלה לדווח לה בנפרד, אפשר להוסיף את זה, אבל אני חושב שזה נכנס---
חיים אורון: לא הממשלה, הוועדה רוצה מהממשלה.
צבי אקשטיין: הוועדה רוצה מהממשלה דיווח בנפרד, אז אפשר לשים את זה ב... זה קיים בחוקים.
טידה שמיר: אנחנו לא בעסק---
נטע דורפמן: את לא רוצה פגיעה---
חיים אורון: בשלמות של החוק.
נטע דורפמן: זה לא שלמות.
נטע דורפמן: אם אני צריכה לדווח מה עשיתי כדי שלא תהיה סטייה מהאינפלציה, המשמעות היא שאנחנו צריכים לעשות פעולות כדי שלא תהיה סטייה מהאינפלציה.
נטע דורפמן: זו המשמעות.
נטע דורפמן: אין משמעות לדוח על למה לא נקטתי פעולה, אם אני לא אמורה לנקוט בפעולות.
נטע דורפמן: זה התפקיד של בנק ישראל.
משה גפני: אני מבין גם מה שאתם אומרים, אני שואל, הרי אתם מוסרים דוח וועדת הכספים של הכנסת תדון בדוח הזה, התברר מהדוח שלכם שאתם אומרים שהממשלה עשתה פה פעולות שפגעו ביעדים.
טידה שמיר: אתה חושב שלא יקום רעש ציבורי ולא יגיבו על זה?
משה גפני: מה שיקרה, לא משנה, אנחנו מחוקקים.
משה גפני: אני שואל, העצמאות שלכם היא ברורה וזה בסדר, ולא מוסיפים שום דבר, אני שואל מה יקרה כאשר בדוח שלכם כתוב שאנחנו לא עומדים ביעד האינפלציה, בגלל שהממשלה עשתה א', ב', ג'.
משה גפני: מה אז יקרה?
צבי אקשטיין: אני חושב שמה שיקרה זה בסעיף (ג) שאומר 'ועדת הכספים של הכנסת תדון בהגשת הדוח בהשתתפות הנגיד סמוך להגשת הדוח', סביר בעיניי שוועדת הכספים תזמן את הממשלה כדי לשמוע את עמדתה.
משה גפני: מה זה סביר?
משה גפני: למה אנחנו לא יכולים לכתוב את זה?
צבי אקשטיין: אז השאלה היא בעצם האם להוסיף ב-(ג) שגם הממשלה תצטרף בתור---
טידה שמיר: שהיא תדון בנוכחות הנגיד ונציג הממשלה.
טידה שמיר: מה שאומר המשנה לנגיד זה שבסעיף (ג) יהיה כתוב 'ועדת הכספים של הכנסת תדון בדוח שהוגש לפי סעיף זה, בהשתתפות הנגיד ושר האוצר'.
נטע דורפמן: לא, אבל רק על סעיף קטן (ב).
נטע דורפמן: יש פה כמה דוחות.
טידה שמיר: מדובר על סעיף 55.
נטע דורפמן: 55 (א) זה לא דוח שמעניין אתכם, אתכם מעניין הדוח לפי 55(ב) שהיא סטייה, אז אני לא מניחה שתרצו.
נטע דורפמן: אפשר ששר האוצר יגיע לכל דיון על כל דוח של נגיד בנק ישראל, אבל אני מניחה שאתם מתכוונים לדוח לפי 55 (ב).
טידה שמיר: אנחנו ננסח את זה.
נטע דורפמן: או נציג שר האוצר.
משה גפני: לא, שר האוצר.
משה גפני: אבל עם כל הכבוד, שר האוצר אמר לי שהוא רוצה ואוהב לבוא לוועדת הכספים, למה את הולכת נגדו?
נטע דורפמן: ואם הוא לא בארץ?
משה גפני: אז נתאם איתו את המועד.
חיים אורון: חבר הכנסת גפני, אפשר למטרה הזאת לקיים ישיבות מיוחדות גם במקומות מיוחדים, וזה לא יירשם בנוכחות.
משה גפני: הפרק על עיצומים מנהליים.
חיים אורון: אני לא רוצה סתם להגיד לך.
שגית אפיק: אלה בעיקר עיצומים על סעיפים שדילגת עליהם.
שגית אפיק: העיצומים והעונשין קשורים בסעיפים 35 עד 39.
שגית אפיק: אלה עיצומים מנהליים על עניינים שקשורים לפעולות הבנק.
שגית אפיק: זה נכון שזה דבר טכני, אבל זה לא מנותק מהמהות.
משה גפני: מה נעשה ביום ראשון?
צבי אקשטיין: פרקים ה' ו-ו'.
משה גפני: ביום ראשון נעשה את פרקים ה', ו', ואת ח' לא.
משה גפני: נעשה את י"ב ו-ט"ו.
משה גפני: צריך להזמין ליום ראשון את כל מי שנוגע לעניין הזה, וביום שלישי אנחנו נעשה את י"ד ו-ח'.
משה גפני: נצביע ביום שלישי.
שגית אפיק: אין סיכוי.
משה גפני: יום רביעי לקחנו כאופציה.
משה גפני: זאת אומרת ביום רביעי נראה, או שהצבענו כבר ביום שלישי, או שאם נראה ביום שלישי שגם ביום רביעי לא נספיק, אז נמשיך הלאה.
שגית אפיק: ל-ח' צריך את החשב הכללי.
צבי אקשטיין: החשב הכללי צריך להיות גם במדיניות רזרבות.
שגית אפיק: אז הוא יהיה ביום ראשון.
שגית אפיק: החשב הכללי דרוש גם ביום ראשון וגם ביום שלישי, משום שאתה רוצה ביום שלישי את פרק ט'.
צבי אקשטיין: פרק ה' – החשב הכללי גם צריך להיות.
צבי אקשטיין: גם בפרק ו' וגם בפרק ח'.
משה גפני: ביום ראשון צריך לבקש מהחשב הכללי שיבוא.
משה גפני: אנחנו דנים על פרק ה', ובפרק ה' ו-ו', הוא צריך להיות ואנחנו נמשיך גם את הנושא של העיצומים וגם את נושא ההוראות השונות, שגם שם הוא צריך להיות.
משה גפני: ביום שלישי להביא את מר עופר עיני ואת ועד העובדים ושוב את החשב.
משה גפני: התכנית היא שאנחנו נסיים את הכל, אחרי זה נגיע לשלב ההכרעה, תתעייפו עד אז, ואז נצביע.
משה גפני: זו התכנית.
משה גפני: אני לא יודע אם אצליח.
משה גפני: אנחנו עוברים לסעיף הבא: אישור מוסדות ציבור לפי סעיף 46 לפקודת מס הכנסה ולפי סעיף 61 לחוק מיסוי מקרקעין.
משה גפני: מה הפניות האלה?
משה גפני: פניות מעניינות?
אמנון כהן: אדוני, יש לי שאילתה מהירה.
משה גפני: מר מונסוניגו, תחלק בבקשה את המוסדות.
יהודה מונסוניגו: שלום לכולם, יש כאן רשימה שמספרה 7118610, המונה 21 מוסדות ציבור, אשר נבדקו על ידינו והומלצו על ידי שר האוצר לעניין סעיף 46 וסעיף 61 בהתאמה.
משה גפני: מעט, מעט מוסדות.
אמנון כהן: מה קרה לויז'ניץ?
אמנון כהן: יותר מדי ויז'ניץ, ויז'ניץ.
משה גפני: אתה רוצה להתחיל עם מוזס?
משה גפני: לא מספיק שאתה לא נותן לו שטריימל?
שי חרמש: איך החרדים ירדו מ-90% ל-84% מהבקשות פה כרגע?
משה גפני: אה, באמת?
משה גפני: זה בגלל חוק הגמ"חים.
אמנון כהן: אתה מצביע, אדוני?
אמנון כהן: יש לך שאלות?
אמנון כהן: ראיתי, הכול בסדר.
משה גפני: רגע, תן לי לעבור שנייה.
משה גפני: למה באמת אין פה מספיק חרדים?
קריאה: ויז'ניץ.
משה גפני: ויז'ניץ, זה מוזס.
שי חרמש: ניר בן ארצי זה אני, זה הנגב...
משה גפני: מי זה צעירי אגודת חב"ד?
משה גפני: לא ביקשתי תשובה.
משה גפני: יש בעיות עם הרשימה הזאת?
משה גפני: הכול בסדר?
משה גפני: הניהול תקין, עורך דין למקין?
בנימין למקין: כן.
משה גפני: אין לפי סעיף 61.
בנימין למקין: לא, אין כאן.
משה גפני: אני יודע על הרבה פניות.
משה גפני: אתם באמת מתקדמים עם העניין הזה, אבל יש הרבה פניות שאני יודע עליהן, פונים אלינו.
אמנון כהן: יש בעיות של ניהול תקין - - -
משה גפני: לא, בעיות שגרתיות של העבודה.
משה גפני: מה אתה יכול לבשר לנו?
יהודה מונסוניגו: אני יכול לבשר לך, שבסך הכול הכמות הולכת ויורדת.
משה גפני: לגבי הנושא של אלה שלא נתמכים על ידי המדינה.
יהודה מונסוניגו: מה הרלוונטיות?
משה גפני: הם רוצים פטור לפי סעיף 46.
יהודה מונסוניגו: הם יכולים לקבל, זה לא סותר.
דבורה גרוס: אני ממרכז סיוע לנשים דתיות.
דבורה גרוס: התקשרו אליי להגיד שאנחנו עולים היום לסדר-היום, ואני לא רואה את השם שלנו פה.
דבורה גרוס: קיבלתי טלפון ואימייל.
טמיר כהן: לא מאתנו.
דבורה גרוס: שלחו אימייל מאיגוד מרכזי סיוע.
אמנון כהן: ברמה העקרונית, את הנושא של ניהול תקין הרי העמותות צריכות לקבל בתחילת השנה, כי הן צריכות להגיש לכל מיני גופים והנושא הזה מתעכב.
אמנון כהן: איך אפשר בינתיים לפתור את הדברים?
אמנון כהן: אולי בינתיים זמנית יש להוציא משהו - - -
יהודה מונסוניגו: הגעתי כבר להבנות עם רשם העמותות, עורך דין בני למקין, שגם גופים שיש להם עדיין בין שנה לשנה אישור ניהול תקין של שנת 2009, אני בכל זאת אכניס אותם, כדי לא לעכב, ויש ברשימה הזאת ארבעה גופים שיש להם אישור לשנת 2009.
אמנון כהן: בעיקרון, הרבה זמן לוקח.
יהודה מונסוניגו: זה רק הולך ומשתפר.
משה גפני: אני מעיד על זה.
משה גפני: זה עדיין לא מספיק, אבל זה הולך ומשתפר.
יהודה מונסוניגו: יש כרגע קרוב ל-380 בקשות בטיפול, כשמתוכן 160 הן מהשנתיים האחרונות, וכל היתר הן בעצם תיקים ישנים שצריך לנפות אותם.
יהודה מונסוניגו: אנחנו עושים את תהליך הניפוי הזה.
יהודה מונסוניגו: גם שנה שעברה, כל מי שהגיש בשנה שעברה בקשות, 72% מהבקשות שהוגשו בשנה שעברה, טופלו על ידינו.
יהודה מונסוניגו: למה לא 100%?
אמנון כהן: הם - - -
יהודה מונסוניגו: זאת גם בעיה, אבל יש גם המון עמותות ישנות.
משה גפני: גברת, אני רק רוצה שתדעי את הפרוצדורה.
משה גפני: משרד האוצר מקבל את הבקשות, בין היתר את אומרת גם בקשה שלכם.
משה גפני: הוא בוחן אותה, בודק אותה, יש לו הקריטריונים שהוא קובע.
משה גפני: יש רשם העמותות עם אישור ניהול תקין.
משה גפני: לאחר שהם בודקים את זה, חותם על זה מנהל רשות המיסים, ולאחר מכן שר האוצר, וזה מועבר אליי.
משה גפני: אני מביא את זה לוועדה, ושם מאשרים או לא מאשרים.
משה גפני: מכיוון שאת אומרת שאת לא נמצאת ברשימה, אנחנו מנועים מלדון בזה.
משה גפני: אתם צריכים לפנות אליהם.
יהודה מונסוניגו: את צריכה לפנות אלינו ישירות.
דבורה גרוס: נאמר לי בטלפון שכן.